མགུར་གླུ་བྱུང་འཕེལ་གྱི་ལོ་རྒྱུས་དང་དེའི་ཁྱད་ཆོས་ཞེས་བྱ་བ་འདི་ཁོ་བོས་ཧྲོ་ཧྲིའི་དམ་བཅའ་འཇོག་སྐབས་ཀྱི་ཆེད་རྩོམ་ཡིན།སྤྱིར་བཏང་བསྟན་བཅོས་འདི་ལྟ་བུ་རྩོམ་པ་ཁོ་བོ་ལྟ་བུའི་བློ་བརྟུལ་བ་དག་གིས་སྤྱོད་བྱའི་འོས་སུ་མི་ཆེ་མོད།འོན་ཀྱང་འདིའི་སྔོན་ལ་མགུར་གླུའི་རྣམ་བཞག་ཙམ་སྟོན་པའི་རྩོམ་ཡིག་ཙམ་ཡང་མ་མཐོང་བ་དང༌།མགུར་གླུ་བསྟན་བཅོས་བསྡུས་པ་འདི་ལྟ་བུ་ཞིག་འབྲི་བའི་ཀུན་སློང་སྔར་ནས་ཡོད་པའི་ཁར༌།རེ་ཞིག་ཀྲུང་དབྱང་མི་རིགས་སློ་གྲ་ཆེན་མོར་སླཽབ་གཉེར་བྱེད་པའི་སྐལ་བ་དང་ལྡན་པར་གྱུར་སྟབས་བསམ་དོན་དེ་ལག་ལེན་དུ་བསྟར་བའི་མགོ་བརྩམས་པ་ཡིན།